Gott kaffi talið hollara en moðsuðan úr litlu sjálfvirku könnunum . Gott kaffi eins og cappuccino , espressó og annað kaffi sem hellt er upp á með því að hleypa gufu í gegnum það eða alveg sjóðandi vatni er mun hollara en moðsuðan úr litlu sjálfvirku könnunum . Óhollar olíur og ýmis römm bragðefni skolast frekar úr kaffinu með því móti og eins drekkur fólk minna af þannig kaffi . Ódýrt kaffi verður betra þegar hellt er upp á í vönduðum könnum og bragðgæði sælkerakaffis skerðast ekkert . Það þarf enn fremur minna af kaffi til að ná fram sama bragði þegar hellt er upp á með sjóðandi heitu vatni en þegar vatnið nær aðeins 90°C eins og algengt er í sjálfvirkum könnum . Þótt vandaðar , öflugar kaffikönnur séu dýrar eru þær því arðbær fjárfesting sem borgar sig þegar til lengri tíma er litið .